**Mecklenburg-Vorpommern** er en delstat i Tyskland, og har et areal på 23 170 km², og 1,79 millioner innbyggere.

Geografi
--------

Mecklenburg og Vorpommern
Mecklenburg-Vorpommern grenser i nord til Østersjøen, i vest til delstaten Schleswig-Holstein, i sørvest til Niedersachsen, i sør til Brandenburg, og i øst til Polen.

Mecklenburg-Vorpommern er Tysklands sjette største delstat i areal. Den har lavest befolkningstetthet av alle delstatene, og rangerer som nr. 14 av Tysklands totalt 16 delstater befolkningsmessig. 

Delstatens hovedstad er Schwerin. Rostock er med 205 000 innbyggere den største byen. Andre større byer er Neubrandenburg, Stralsund, Greifswald, Wismar og Güstrow.

Delstaten har den lengste kystlinjen av alle delstatene - ca. 2 000 km. Tysklands to største øyer, Rügen og Usedom, ligger i Mecklenburg-Vorpommern. Det gjør også Tysklands største innsjø (som kun ligger i Tyskland) Müritz. Delstaten har totalt over 2028 innsjøer som tilsammen utgjør 738 km².

Tre av Tysklands 14 nasjonalparker ligger i Mecklenburg-Vorpommern: Jasmund, Vorpommern Boddenlandskap og Müritz.

Helpter Berge (179 m) sørøst for Neubrandenburg er Mecklenburg-Vorpommerns høyeste punkt.

Økonomi
-------

| Økonomiske nøkkeltall | Verdi |  % av BNP | År. kilde |
| --- | --- | --- | --- |
| BNP | 32,51 mrd EUR |  | 2006, *Tyske Statistikkbyrå* (destatis.de) |
| BNP-vekst 2006 | 2,0% |  | 2006, *Tyske Statistikkbyrå* (destatis.de) |
| Arbeidsløshet | 19,0% |  | 2006, *Tyske Statistikkbyrå* "Statistisches Jahrbuch 2007" |
| Inntekt per ansatt | 29.520 EUR |  | 2006, *Tyske Statistikkbyrå* "Statistisches Jahrbuch 2007" |

 Kilde: *Tyske Statistikkbyrå*, www.destatis.de.

Kultur
------

Gjennom historien har Mecklenburg-Vorpommern utvikla og opprettholdt en særegen regional kultur. Man kan beskrive kulturen som typisk nordtysk og den har store språklige og historiske likheter med andre nordtyske stater som for eksempel Schleswig-Holstein. Folk fra Vorpommern er mer preget av Berlin og Brandenburg enn folk fra Mecklenburg, mye fordi Vorpommern var prøyssisk provins. 

### Arkitektur

Byggestilen rundt om i byene er hanseatisk, samme som man kan finne i andre tyske byer (Lübeck for eksempel) og i andre land som Estland og Latvia. En stil man ofte finner i Mecklenburg og Vorpommern er gotiske mursteinskirker bygget i middelalderen. De gamle byene er bygget rundt en eller flere markedsplasser der man også ser en kirke eller rådhuset. Byene ble ofte plassert ved Østersjøen, eller ved de mange sjøene eller elvene. Dette med tanke på handel. 

Sentrum ved markedsplassen i Greifswald (Marktplatz).

Referanser
----------

1. ↑  ; besøksdato: 11. september 2023; utgiver: Landesamt für innere Verwaltung Mecklenburg-Vorpommern.

Eksterne lenker
---------------

* (de) Offisielt nettsted Rediger på Wikidata

* (en) Mecklenburg-Vorpommern – kategori av bilder, video eller lyd på Commons Rediger på Wikidata

* (en) Mecklenburg-Vorpommern – galleri av bilder, video eller lyd på Commons Rediger på Wikidata

| * v
* d
* r
Tysklands delstater |
| --- |
| Baden-Württemberg **·** Bayern **·** Berlin **·** Brandenburg **·** Bremen **·** Hamburg **·** Hessen **·** Mecklenburg-Vorpommern **·** Niedersachsen **·** Nordrhein-Westfalen **·** Rheinland-Pfalz **·** Sachsen **·** Sachsen-Anhalt **·** Saarland **·** Schleswig-Holstein **·** Thüringen | Tysklands flagg |
| ISO 3166-2:DE |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** BNE **·** GeoNames **·** MusicBrainz
 |